Diari Oficial de la Generalitat Valenciana


Sumari del DOGV 6961, del 08-02-2013 (2013/1277)

RESOLUCIÓ de 24 de gener de 2013, del director de l'Agència Valenciana del Turisme, sobre minoració d'ajudes concedides.
------------------------------------------------------------------------------------------------------------------------

### Dades del document

Número de DOGV
:   6961

Data del DOGV
:   08-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/1277


Data del document
:   24-01-2013

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 24 de gener de 2013, del director de l'Agència Valenciana del Turisme, sobre minoració d'ajudes concedides. [2013/1277]  
Antecedents de fet  
Primer. Mitjançant a Resolució de 16 de juliol de 2012, de la presidenta de l'Agència Valenciana del Turisme, es van concedir ajudes en matèria de turisme (DOCV 6831, 01.08.2012), que havien sigut convocades per resolució de la mateixa presidenta, de data 29 de febrer de 2012 (DOCV 6739, 22.03.2012). Els interessats havien de justificar la inversió o actuació objecte d'ajuda d'acord amb el projecte subvencionat i en els termes fixats en la resolució de concessió presentant la corresponent documentació justificativa abans de la data límit que per a justificació de l'ajuda s'indicava en cada expedient dels compresos en l'esmentada resolució de concessió.  
  
Segon. Havent transcorregut la corresponent data límit de justificació, s'ha comprovat que concorren possibles motius de minoració en alguns dels dits expedients, raó per la qual, de conformitat amb allò que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha donat trasllat del tràmit d'audiència a cada interessat posant de manifest el respectiu expedient, amb indicació concreta del motiu pel qual es considerava que havia de ser minorada l'ajuda (amb detall del codi, descripció d'este i observacions que l'individualitzen en cada cas concret) i concedint un termini de 10 dies a fi que els interessats puguen al·legar i presentar els documents i les justificacions que estimen pertinents, sense que durant el dit termini s'hagen formulat al·legacions, o bé les presentades no desvirtuen el respectiu motiu de minoració de què havia tingut coneixement en audiència cada interessat  
Tercer. El cap del Servici d'Assistència i Inspecció Turística ha emés un informe en què proposa la minoració de l'ajuda en el concret import que per a cada expedient afectat es detalla en l'annex adjunt.  
  
  
Fonaments de dret  
Primer. La competència per a resoldre està delegada en el director de l'Agència Valenciana del Turisme, segons el que establix l'article 13 de la Resolució de 29 de febrer de 2012, de la presidenta de l'Agència Valenciana del Turisme, per la qual es van convocar les ajudes de l'Agència per a l'any 2012 (DOCV 6739, 22.03.2012).  
Segon. L'article 5.3 del Decret 9/2000, de 25 de gener, del Govern Valencià, sobre concessió d'ajudes en matèria de turisme, així com l'article 14 de l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, establixen que l'alteració d'alguna de les característiques del projecte o activitat aprovats, l'incompliment de condicions i terminis establits en la resolució, la nul·la execució o l'execució parcial de la inversió, la incompleta justificació dels gastos efectivament realitzats, la concessió després de la presentació de la sol·licitud d'altres ajudes públiques o privades que en el seu conjunt excedisquen els límits establits, o la concurrència de qualsevol altra causa de les previstes en l'article 37 de la Llei 38/2003, General de Subvencions, podrà donar lloc a la minoració total o parcial de la subvenció concedida.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-se les persones o altres circumstàncies que individualitzen els efectes de l'acte per a cada interessat.  
  
Quart. Els articles 59.6.b i 60.2 de l'esmentada Llei 30/1992 preveuen la possibilitat que els actes administratius siguen objecte de publicació, amb efectes de notificació, quan es tracte d'actes integrants d'un procediment de concurrència competitiva (com ocorre en el present cas), indicant com a mitjà de comunicació el Diari Oficial de la Comunitat Valenciana, segons el que preveu l'article 7.6, paràgraf segon, de la referida orde per la qual es fixen les bases reguladores per a la convocatòria i concessió d'ajudes per l'Agència Valenciana del Turisme.  
  
Vistos els antecedents de fet i fonaments de dret assenyalats, resolc:  
  
Primer  
Minorar les ajudes concedides en els expedients que es relacionen en l'annex adjunt a esta resolució i, per tant, no procedir al seu pagament en el concret import a minorar que per a cada expedient es detalla en el dit annex.  
  
Segon  
Ordenar la publicació en el DOCV, amb efectes de notificació, d'esta resolució de minoració de les ajudes en matèria de turisme que consten en l'annex adjunt.   
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València dins del termini de dos mesos comptats des de l'endemà de la publicació en el DOCV i, potestativament, podrà interposar-se un recurs de reposició davant del president de l'Agència Valenciana del Turisme, en el termini d'un mes, a comptar de l'endemà de la publicació en el DOCV, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
Detall de l'annex  
  
  
  
  
València, 24 de gener de 2013.- El director de l'Agència Valenciana del Turisme: Sebastián Fernández Miralles.  
  
  
ANNEX. RESOLUCIÓ DE MINORACIÓ DE DATA 24 DE GENER DE 2013  
  
Programa 3.6. Suport a la certificació de sistemes de qualitat   
  
  
  
  
  
Programa 5.2. Suport a la certificació de sistemes de gestió mediambiental  
  
  
  
  
  
Programa 5.3. Suport a l'obtenció de l'etiqueta ecològica de la Unió Europea en servicis d'allotjament turístic  
  
  
  
  
  
Programa 6.2. Col·laboració amb Empreses i Associacions i Entitats Turístiques per al desenrotllament de projectes I+D+i  
  
  
  
  
  
  
  
  
\* \* \* \* \* \* \* \* \*  
  
  
  
ANEXO. RESOLUCIÓN DE MINORACIÓN DE FECHA 24 DE ENERO DE 2013  
  
Programa 3.6. Apoyo a la certificación de sistemas de calidad   
  
  
  
  
  
Programa 5.2. Apoyo a la certificación de sistemas de gestión medioambiental  
  
  
  
  
  
Programa 5.3. Apoyo a obtención de la etiqueta ecológica de la Unión Europea en servicios de alojamiento turístico  
  
  
  
  
  
Programa 6.2 Colaboración con empresas y asociaciones y entidades turísticas para el desarrollo de proyectos I+D+i  
  
  
  
  
